CELEX: 32006R1711
Language: sk
Date: 2006-11-20 00:00:00
Title: Nariadenie Komisie (ES) č. 1711/2006 z  20. novembra 2006 , ktorým sa menia a dopĺňajú nariadenia (ES) č. 462/2003 a (ES) č. 1556/2006, pokiaľ ide o podávanie žiadostí o dovozné povolenie v sektore bravčového mäsa na prvý trimester 2007

21.11.2006   
            
            
               SK
            
            
               Úradný vestník Európskej únie
            
            
               L 321/5
            
         
      NARIADENIE KOMISIE (ES) č. 1711/2006
   z 20. novembra 2006,
   ktorým sa menia a dopĺňajú nariadenia (ES) č. 462/2003 a (ES) č. 1556/2006, pokiaľ ide o podávanie žiadostí o dovozné povolenie v sektore bravčového mäsa na prvý trimester 2007
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 8 ods. 2,
   so zreteľom na nariadenie Rady (ES) č. 774/94 z 29. marca 1994 o otvorení a stanovení správy určitých colných kvót Spoločenstva pre hovädzie mäso vysokej kvality a bravčové mäso, hydinové mäso, pšenicu a súraž a otruby, vedľajšie mlynárske výrobky a iné zvyšky (2), a najmä na jeho článok 7,
   so zreteľom na nariadenie Rady (ES) č. 2286/2002 z 10. decembra 2002 o postupoch uplatniteľných na poľnohospodárske výrobky a tovar, ktorý je výsledkom spracovania poľnohospodárskych výrobkov s pôvodom v afrických, karibských a tichomorských štátoch (štáty AKT) a o zrušení nariadenia (ES) č. 1706/98 (3), a najmä na jeho článok 5,
   keďže:
   
               (1)
            
            
               Nariadením Komisie (ES) č. 462/2003 (4) sa ustanovujú podrobné pravidlá na uplatňovanie režimu platného na dovoz určitých výrobkov z bravčového mäsa s pôvodom v afrických, karibských a tichomorských štátoch (AKT).
            
         
               (2)
            
            
               Nariadením Komisie (ES) č. 1556/2006 (5) sa ustanovujú podrobné podmienky uplatňovania nariadenia (ES) č. 774/94, pokiaľ ide o dovozný režim pre bravčové mäso.
            
         
               (3)
            
            
               Týmito nariadeniami sa ustanovuje, že žiadosti o dovozné povolenia možno podať len v priebehu prvých siedmich dní mesiaca, ktorý predchádza každé stanovené kvótové obdobie. Vzhľadom na vstup Bulharska a Rumunska do Európskej únie od 1. januára 2007 je potrebné ustanoviť pre podávanie žiadostí o povolenia na prvý trimester roku 2007 iné obdobie.
            
         
               (4)
            
            
               Nariadenia (ES) č. 462/2003 a (ES) č. 1556/2006 by sa preto mali zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso,
            
         PRIJALA TOTO NARIADENIE:
   Článok 1
   V článku 5 ods. 1 nariadenia (ES) č. 462/2003 sa dopĺňa tento pododsek:
   
      „Na obdobie od 1. januára do 31. marca 2007 sa však žiadosti o licencie musia podať počas prvých pätnástich dní mesiaca január 2007.“
   
   Článok 2
   V článku 4 ods. 1 nariadenia (ES) č. 1556/2006 sa dopĺňa tento pododsek:
   
      „Na obdobie od 1. januára do 31. marca 2007 sa však žiadosti o licencie musia podať počas prvých pätnástich dní mesiaca január 2007.“
   
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. novembra 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 282, 1.11.1975, s. 1. Nariadenie naposledy zmenené a doplnené nariadením (ES) č. 1913/2005 (Ú. v. EÚ L 307, 25.11.2005, s. 2).
   
      (2)  Ú. v. ES L 91, 8.4.1994, s. 1. Nariadenie zmenené a doplnené nariadením Komisie (ES) č. 2198/95 (Ú. v. ES L 221, 19.9.1995, s. 3).
   
      (3)  Ú. v. ES L 348, 21.12.2002, s. 5.
   
      (4)  Ú. v. EÚ L 70, 14.3.2003, s. 8.
   
      (5)  Ú. v. EÚ L 288, 19.10.2006, s. 7.